Interpretasyong maraming mundo

Ang interpretasyong maraming mundo ng mekanikang quantum ay nagpapanukala na ang unibersal na punsiyong alon ay real o tunay na obhektibo at walang pagguho ng punsiyong-alon.. Ito ay nagpapahiwatig na ang lahat ng mga posibleng kalalabasan ng pagsukat na quantum ay natataglay ng pisikal sa isang "mundo" o uniberso. Salungat sa ibang interpretasyon gaya ng interpretasyong Copenhagen, ang ebolusyon ng realidad ay mahigpit na deterministiko.. Ang interpretasyong maraming mundo ay tinatawag ring pormulasyong relatibong estado o interpretasyong Everett na ipinangalan kay Hugh Everett na unang nagpanukala nito noong 1957.Ito ay pinasikat ni Bryce DeWitt at tinawag na "maraming mundo" noong dekada 1970.
Sa maraming mundo, ang subhektibong paglitaw ng pagguho ng punsiyong alon ay mapapaliwanag ng mekanismo ng dekoherensiyang quantum. Ang mga pakikitungong ito ay malawakang pinaunlad simula 1970. Ito ay itinuturing ngayong ang tinantanggap ng karamihan na interpretasyon kasama ng iba pang interpretasyong dekoherensiya, mga teoriya ng pagguho at mga teoryang nakatagong variable ng Mekanikang Bohmian. Ang interpretasyong maraming mundo ay nagpapahiwatig na maraming walang hangganang mundo sa uniberso na tinatawag na mga multiberso. Ito ang isa sa maraming mga hipotesis ng multibero sa pisika at pilosopiya. Ang panahon sa interpretasyong ito ay isang puno na sumasanga ng marami kung saan ang bawat posibleng kalalabasang quantum ay nangyayari. Ito ay nilalayong lumutas sa ilang sa mga paradosko ng mekanikang quantum gaya ng paradoksong EPR at Pusa ni Schrödinger, dahil ang bawat posibleng kalalabasan ng pangyayaring quantum ay umiiral sa sarili nitong uniberso.

Mga sanggunian

Mekanikang quantum